cyanic-selkie/wikianc huggingface dataset:
Snutehaimattevever
Utseende
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Thornton
Thornton kan være:
Beinn Mheadhoin
Beinn Mheadhoin er et fjell i Skottland, lokalisert i regionen Moray.
Beinn Mheadhoin ligger midt i fjellområdet Cairngorms, og det skotsk gæliske navnet betyr da også Fjellet i midten. Det ligger like sørøst for Loch Avon, og nordøst for Ben Macdhui.
Beinn Mheadhoin har en høyde på 1 182 meter over havet, og en primærfaktor på ca. 254 meter. Det er det trettende høyeste fjellet i Skottland og på De britiske øyer.
Etter britisk klassifisering av fjell regnes Beinn Mheadhoin som en «munro» og en «marilyn».
Claudia Cosio
Claudia Cosio (født 1975) er en tidligere meksikansk alpinist. Hun har deltatt i en rekke FIS-renn med en 13.-plass som sitt beste resultat i slalåm.
Greeley
Greeley kan være:
God of War (2018)
Det er det åttende spillet i God of War-serien og er en oppfølger til God of War III fra 2010.
Spilleren skal kontrollere karakteren Kratos. I tidligere spill i serien bruker Kratos knivene, Blades of Chaos, som standard våpen. Men i dette spillet bruker man i stedet en magisk øks, kalt Leviathan Axe. Øksen kan kastes mot fiender og magisk kalles tilbake til hånden hans, i likhet med Tors hammer Mjølner. Større fiender har presisjonsmål, og å kaste øksen mot disse målene bedøver fienden. Våpenet kan også kastes mot andre objekter og blant annet utløse en eksplosjon. Et annet nytt våpen som Kratos kan bruke er Guardian Shield, som kan brukes som beskyttelse eller som våpen.
Selv om den viktigste karakteren er Kratos, kan spilleren til tider velge å kontrollere sønnen hans Atreus. I løpet av spillet kan Atreus hjelpe til med å slåss mot fiender, utforske nye områder, eller løse forskjellige oppgaver. Når han står overfor et stort antall fiender, kan Atreus også brukes for å distrahere enkelte motstandere, samtidig som Kratos må slåss mot en gruppe andre motstandere. Områder i spillet inkluderer blant annet Alfheim, det mystiske hjemmet til alvene. Hel, underverden for de døde. Jotunheim, hvor vettene og jotnene hører til.
Spilleren kan også få tilgang til Åsgard, hjemmet til gudene. Vanaheim, hjemmet til Vanir-gudene, og Svartalfheim, hjemmet til dvergene. I sentrum av alle disse rikene står det mytiske treet Yggdrasil, som forbinder hvert rike med hverandre. Reise til og fra de forskjellige rikene kan gjøres ved å bruke Bifrost, fra en rot av Yggdrasil. Å gjennomføre forskjellige oppdrag kan gi belønninger, eller føre Kratos og Atreus nærmere toppen på en stor vulkan.
Handling
Spillets hovedpersoner var Kratos, og hans unge sønn Atreus. Etter å ha havnet i det tidligere Skandinavia etter krigen mot Olympus, møtte Kratos sin andre (og nå avdøde) kone, Laufey, som døde av en ukjent årsak. Hun fødte sønnen deres, Atreus, som ikke vet om Kratos sin fortid eller hans guddommelige natur. Spilleren må lede Kratos og Atreus på deres reise for å hedre hans kones aller siste ønske: Å spre asken hennes på den høyeste toppen i de ni rikene. De møter den vennlige ormen, Jormundgand, den siste gjenværende giganten. Når de finner veien sperret av ugjennomtrengelig svart tåke, vises en heks som instruerer dem om å bruke Bifröst til å reise til Alfheim, for å løse ett oppdrag før de kan komme seg videre.
Spillets viktigste antagonist var Æsir-guden Baldur, halvbroren til Thor, hvis to sønner Modi og Magni hjelper ham. Baldurs foreldre var Odin, og Vanir-gudinnen Freya, den tidligere dronningen av Valkyries. Freya forsøkte å forlate Odin, fordi hun egentlig ikke elsket ham. Han fratok henne igjen Valkyrie-vingene, forviste henne til Midgard, og kastet en trylleformular på Frøya som hindret henne i å skade andre eller forlate riket. For å beskytte sønnen sin mot en profeti som forutsa hans død, kastet Freya en formel med udødelighet på Baldur. Men denne formelen forhindret også Balder fra å føle smerte eller glede. Det eneste som kunne skade Balder var misteltein, noe Freya forsøkte å holde hemmelig.
Aktiva (etterretning)
Aktiva innen etterretning er personer innenfor organisasjoner eller land som blir spionert på utenfra - som gir informasjon til en ekstern spion. De er noen ganger referert til som agenter, og i politispråkbruk som konfidensielle informanter eller "tystere" for kort.
John Klotz
John Klotz var en belgisk seiler som deltok i de olympiske leker 1920 i Antwerpen.
Klotz vant en olympisk sølvmedalje i seiling under sommer-OL 1920 i Antwerpen. Han kom på andreplass i klassen 6 meter type 1919 med den belgiske båten «Tan-Fe-Pah». Det var kun to båter i denne klassen, en norsk og en belgisk. «Jo» vant og den belgiske båten «Tan-Fe-Pah» kom på andre og siste plass. Mannskapet på «Tan-Fe-Pah» var Klotz, Charles Van Den Bussche og Léon Huybrechts.
Papyrus 8
Papyrus 8, med signum 8 (Gregory-Aland) eller α 8 (von Soden), er et tidlig skrift fra Det nye testamente på gresk. Det er et papyrusmanuskript med et innhold fra Apostlenes gjerninger 4,31-37; 5,2-9; 6,1-6.8-15. Manuskriptet er ved hjelp av paleografi blitt anslått til å stamme fra 300-tallet.
Det blir oppbevart på Staatliche Museen zu Berlin (Inv. no. 8683) i Berlin.
Glasstronen
Glasstronen er en bokserie på syv klassiske fantasy-romaner, skrevet for ungdom av den amerikanske forfatteren Sarah J. Maas. Den første boken i serien, Glasstronen, ble utgitt i august 2012. Den siste romanen, Kingdom of Ash, ble lansert på engelsk den 23. oktober 2018, og har per 12. juni 2020 kl. 17:41 ennå ikke blitt oversatt til norsk. Bøkene handler om Cealena Sardothien, en 18 år gammel snikmorder og hennes reise i et korrupt kongedømme med en tyrannisk leder. Under sin reise føres den unge snikmorderen inn på sporet av en større skjebne enn hun noensinne kunne ha forestilt seg.
Serien dukker opp i New York Times Best Seller-liste, og har blitt utvalgt av Hulu for å filmatiseres til en fjernsynsserie adaptert av Mark Gordon.
Mihael Gorenšek
Mihael Gorenšek (født 16. april 1982 i Celje, Slovenia) er en håndballspiller som spiller for Runar Håndball. Han er opprinnelig slovensk, men bosatt i Norge siden 2011.
24. mai 2017 signerte Gorenšek kontrakt med Runar i Sandefjord.
Loveland
Loveland kan være:
Léopold Standaert
Léopold Standaert var en belgisk seiler som deltok i de olympiske leker 1920 i Antwerpen og 1924 i Paris.
Grisar vant en olympisk bronsemedalje i seiling under sommer-OL 1920 i Antwerpen. Han kom på tredjeplass i klassen 8 meter type 1919 med den belgiske båten «Antwerpia V». Det var kun tre båter i denne klassen, to norske og en belgisk. «Sildra» vant foran «Lyn» og «Antwerpia V» kom på tredje og siste plass. Mannskapet på «Antwerpia V» var; Standaert, Willy de l'Arbre, Albert Grisar, Henri Weewauters og Georges Hellebuyck.
Liste over filmpriser og prisnominasjoner tildelt Cate Blanchett
Liste over filmpriser og prisnominasjoner tildelt Cate Blanchett omfatter tildelinger av og nominasjoner til elleve amerikanske, én britisk og én italiensk filmpris.
Cate Blanchett har vunnet Oscar for rollene i The Aviator (2004) og Blue Jasmine (2013). Hun har vært nominert ytterligere fire ganger. Hun har også vunnet tre British Academy Film Awards for Elizabeth (1998), The Aviator og Blue Jasmine – og vært nominert ytterligere fire ganger. Videre har hun tre Critics' Choice Movie Awards (av i alt 12 nominasjoner), tre Golden Globes (av i alt ni nominasjoner) og tre Screen Actors Guild Awards (SAG award) (av i alt 14 nominasjoner). Seks av SAG-nominasjonene var for beste ensemble hvor hun delte nominasjonen med resten av skuespillerne fra filmene. Hun vant én med ensemblet til Ringenes herre: Atter en konge og ble nominert for de to andre i Ringenes herre-serien. Blanchett ble også nominert til en Tony Award i 2017 for arbeidet med skuespillet The Present.
Skuespilleren vant Ibsenstatuetten for arbeidet med teaterstykket Hedda Gabler og en Volpi Cup for beste kvinnelige hovedrolle under filmfestivalen i Venezia for I'm Not There (2007). Hun vant også hedersprisen Robert Altman Award fra Independent Spirit Awards for rolletolkningen i denne filmen.
Fotnoter
<references group='lower-alpha'/>
Claravågen
Claravågen er en bukt som skjærer inn i halvøya Storsteinhalvøya i Gustav V Land på Nordaustlandet, Svalbard. Det er nesten helt stengt, bortsett fra en smal passasje i Claravågsundet som fører gjennom den smale åsen til Molanderryggen. Inne i bukta ligger bukten Arovika som ligger øst for spetten Engströmodden, og inne i Arovika ligger lagunen Wärmelaguna. Bukten er oppkalt etter Clara Maria Kulling.
Kristensen
Kristensen er et vanlig etternavn i Norge og Danmark. Per 24. januar 2020 hadde 6,751 personer Kristensen som etternavn.
Grand Junction
Grand Junction kan være:
Tverråga kraftverk
Tverråga kraftverk er et vannkraftverk i Leirskarddalen i Hemnes kommune i Nordland.
Det er et elvekraftverk som utnytter et fall på 424 meter i Tverråga.
Installert effekt er 2,9 MW fra peltonturbin. Årsproduksjon er 9,1 GWh.
Det er bygget to kraftverk i samme bygning. Det andre er Leirelva kraftverk.
FotoKnudsen
FotoKnudsen AS er leverandør av fotoprodukter og fototjenester. Selskapet ble stiftet i 1958 av Ove Knudsen. Den første fotobutikken ble åpnet i Bergen busstasjon, og ble utvidet tre år senere med et laboratorium samme sted.
I 2003 kjøpte FotoKnudsen AS fotokjeden Click og økte til 71 butikker og 350 ansatte i Norge. Det samme året ble postordrevirksomheten avviklet i Sverige og Danmark.
Siden startet en lang periode med omstilling, og fra 2004 til 2012 var det en kontinuerlig reduksjon i antall butikker. Innen juni 2016 flyttes all produksjon til Nederland.
FotoKnudsen AS v/Fyllingsdalen Foto AS, ble erklært konkurs i Fyllingsdalen 11. februar 2013. Grunnen til konkurs skyldtes stor gjeld, i tillegg til et dårlig resultat for 2012. Få dager senere, etablerte daværende administrerende direktør, Ole Bjørn Knudsen, FotoKnudsen Web AS. Antallet ansatte ble redusert fra 235 til 35. FotoKnudsen Web AS er 100 % nettdrevet.
Navnet er siden endret tilbake til FotoKnudsen AS, og Ole Bjørn Knudsen er daglig leder. Butikkene er ikke lenger en del av FotoKnudsen. Det nyetablerte FotoKnudsen Web AS kjøpte opp all virksomhet i Fyllingsdalen, inklusiv Minnebanken på nett og lokal produksjon, mens Elite Foto kjøpte opp og overtok driften av mesteparten av butikkene.
FotoKnudsen ble frem til konkursen eid av FotoKnudsen Holding, et selskap eid av Ole Bjørn Knudsen og barna hans Kristel, Bjørn, Eirik og Birgitte. Dette holdingselskapet er nå inne på eiersiden av FotoKnudsen Web, sammen med Conger AS og Knudsen Eiendomsselskap AS. Sistnevnte selskap, som er eid av Ole Bjørn Knudsens to brødre Geir Ove og John, har aksjemajoriteten.
I 2014 ble fotoknudsen kjøpt opp av albelli, et ledende europeisk selskap innen bildeprodukter. albelli er et selskap i vekst, og består av en gruppe merkenavn som tilbyr bildeprodukter til millioner av mennesker på tvers av Belgia, Frankrike, Tyskland, Norge, Sverige, Nederland og Storbritannia.
Filosofiåret 1484
Filosofiåret 1484 er en oversikt over hendelser, utgivelser og personer med tilknytning til filosofi i 1484.
Heptatomispa
Utseende
En ganske liten (ca. 3 millimeter), avlang, matt, grønnlig svart bladbille, dekkvingene med gule flekker. Oversiden er tett og kraftig punktert. Antennene består av 7 ledd og er korte og noe klubbeformede, det ytterste leddet tilspisset. Hodet er bredere enn langt. Pronotum er tønneformet, tett og grovt punktert. Dekkvingene er jevnbrede og har 8 punktstriper (10 i spissen, punktene grove og kantete), fire opphøyde lengderibber, uten pigger i spissen.
Levevis
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artens vertsplante er ukjent.
Utbredelse
Arten er bare kjent fra Brasil.
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.
Castle Rock
Castle Rock kan være:
Albert Grisar (seiler)
Grisar vant en olympisk bronsemedalje i seiling under sommer-OL 1920 i Antwerpen. Han kom på tredjeplass i klassen 8 meter type 1919 med den belgiske båten «Antwerpia V». Det var kun tre båter i denne klassen, to norske og en belgisk. «Sildra» vant foran «Lyn» og «Antwerpia V» kom på tredje- og sisteplass. Mannskapet på «Antwerpia V» var; Grisar, Willy de l'Arbre, Léopold Standaert, Henri Weewauters og Georges Hellebuyck.
Storevardsbrekka
Navnet
På folkemunne går område under navnet Thorsenfeltet, ettersom det var Thorsen-familien i Florvåg som i sin tid eide området. Hovedveien gjennom området heter Storevardsbrekka, etter toppen av fjellet som har navnet Storevarden. Det er en stikkvei fra Storevardsbrekka med navn Rindane.
Utbygging
Dag Arne Danielsen har utgitt et hefte på 172 sider som omhandler utbyggingen av Storevardsbrekka. Se eksterne lenker for mer informasjon.
Samsung Galaxy S-serien
Samsung Galaxy S-serien henviser til high-end/flaggskip Android smarttelefoner i Samsung Galaxy-serien og inkluderer Super Smart -enheter fra den serien, som alle er produsert av Samsung Electronics.
Samsung Galaxy S-serien har solgt mer enn 177 millioner enheter, og Samsung Galaxy S har solgt over 25 millioner enheter, Samsung Galaxy S II har solgt over 40 millioner enheter, Samsung Galaxy S III har solgt over 60 millioner enheter, Samsung Galaxy S4 har solgt over 40 millioner eksemplarer, og til slutt over 12 millioner enheter av Samsung Galaxy S5 ble solgt i løpet av de første tre måneder av tilgjengelighet.
Sammenligning
Denne tabellen er først og fremst ment for å vise forskjeller mellom modell-familier i Galaxy S-serien. Listen dekker bare ulåste og internasjonale enheter.
Police Story
Police Story er en hongkong-kinesisk action-krim-komedie fra 1985 regissert av Jackie Chan. Filmen handler om en politietterforsker i Hongkong som kjemper en desperat kamp mot en narkotikaliga ledet av en søkkrik forretningsmann. Når viktige bevis forsvinner etter en massearrestasjon må han beskytte et viktig vitne som var bandelederens sekretær. Jackie Chan spiller selv hovedrollen, mens sentrale biroller spilles av Brigitte Lin, Maggie Cheung, Lam Kwok-Hung og Chor Yuen. Som de fleste andre filmer med Jackie Chan inneholder også denne også betydelig mengder med orientalsk kampkunst og akrobatikk. Filmens originalspråk er kinesisk, men den ble lansert internasjonalt med engelsk dubbet tale.
Handling
Etterforsker Chan Ka-Kui og flere av hans kolleger i Hongkong-politiet driver en desperat kamp mot en narkotikaliga ledet av den søkkrike forretningsmann Chu Tao. Under en større politiaksjon blir flere ligamedlemmer arrestert, men viktige bevis forsvinner og alle blir løslatt. Kevin får deretter i oppdrag å være livvakt for bandelederens sekretær Salina, som er et viktig vitne og siste utvei for å få has på lederen. Det hele kulminerer på et kjøpesenter der Chu har kontor.
Om filmen
Police Story ble ikke satt opp på kino i Norge, men ble utgitt på video i desember 1986 av C.P. Entertainment.
Svarthaimattevever
Svarthaimattevever (Agyneta conigera) er en av edderkoppene i gruppen mattevevere og dvergedderkopper (Linyphiidae).
Utseende
Svarthaimattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
WTA-touren 2020
WTA-touren 2020 ble avholdt fra januar til november 2020 og var verdencupen for kvinner i tennis i 2020. WTA var arrangør.
Amazon (1990)
Amazon er en amerikansk film fra 1990, regissert av Mika Kaurismäki.
Handling
Den finske forretningsmannen Kari er en enkemann, som tar med seg sine to tenåringsdøtre til Brasil. En pilot introduserer ham for ideen om gullgruve-drift i jungelen, men en attraktiv lokal kvinne advarer ham om mulige konsekvenser dette kan ha for regnskogen. Kari har blandede følelser for prosjektet, og underveis møter han en lokal indianer-stamme.
Ole Wiig
Ole Johan Wiig (født 1923, død 2014) var en norsk samfunnsøkonom, forsker, embetsmann og politiker (Ap, senere AIK og SV).
Karriere
Han ble cand.oecon. i 1950 og arbeidet fra 1951 i Kommunal- og arbeidsdepartementet, der han ble byråsjef i 1961. I 1970 ble han assisterende direktør i Hovedkomiteen for norsk forskning. Fra 1993 var han knyttet til Norsk utenrikspolitisk institutt.
Politisk virke
Han var formann i Det Norske Studentersamfund i 1952. Han var politisk aktiv i Arbeiderpartiet, som han representerte i Ski kommunestyre og formannskap og som vararepresentant til Stortinget 1969–1973. Han var formann i Ski Arbeiderparti 1965–1971 og styremedlem i Akershus Arbeiderparti 1967–1971. Under EF-striden var han blant utbryterne som etablerte Demokratiske Sosialister (AIK), der han ble formann. I 1973 gikk partiet med i Sosialistisk Venstreparti, der han var medlem av hovedstyret 1973–1977. Han representerte SV som vararepresentant på Stortinget 1973–1977. Han var også medlem av representantskapet for Norges Bank 1975–1980 og Den norske nasjonalkommisjonen for UNESCO 1977–1984.
Familie
Han var gift med Birgit B. Wiig og var styremedlem i avisen hun eide og var redaktør for, Øvre Smaalenene Avis. Etter hennes død var han leder for Birgit Wiigs stiftelse Kvinner og utvikling.
Sorgenfrigata (Oslo)
Sorgenfrigata (1–39; 2–40) er en gate i bydel Frogner i Oslo. Den går fra Majorstuveien til Suhms gate. Gaten het tidligere Carl den XVs gate og fikk sitt nåværende navn i 1879 etter løkkeiendommen Sorgenfri, som ble utskilt fra Nedre Blindern gård i 1856. Hovedbølet lå like nordvest for Sorgenfrigata og nordøst for Ole Vigs gate.
Gaten var en slags hovedgate i et område som opprinnelig hadde sparsommelig med bebyggelse, hvorav det meste av tre. Området sørvest for Bogstadveien var eid av konsul Louis Samson (1837–1905), som fikk oppført trehus i nr. 1 og 11. Det stod også et trehus i nr. 10. Samson sørget i sin tid for at flere gater fikk navn etter familiemedlemmer, hvorav ett — Maries gate, etter hans kone — er beholdt. Han utparsellerte etterhvert hele eiendommen. Selve løkkeeiendommen (fra Bogstadveien nordøstover mot Schønings gate) skiftet eier i 1891, og fra da av skjedde en rask utvikling med regulering av området fra Fagerborg til Majorstuen og utbygging med murgårder.
Selve gaten går i relativt flatt terreng, selv om det er enkelte høydedrag i området rundt. Per 2022 er det meste av gaten toveiskjørt, men sørvestenden er enveiskjørt i retning Majorstuveien (altså mot nummerretningen). Gaten er for det meste preget av boligbebyggelse, men i området rundt Bogstadveien har gårdene typisk forretningslokaler i gateetasjen.
Solidarity–People Before Profit
Solidarity–People Before Profit (irsk: Dlúthphartíocht–Pobal Roimh Bhrabús) er en valgallianse i Irland, etablert i 2015. Den ble formet av medlemmene av to venstresosialistiske partier, kalt Solidarity (Solidaritet) og People Before Profit (PBP) (Mennesker foran profitt). Solidarity ble inntil 2017 kalt Anti Austerity Alliance (Anti-innsparings-alliansen). Valgalliansen fikk inn fire medlemmer til parlamentet ved valget i 2011 og seks representanter i 2016.
Goguryeo–Wei-krigene
Goguryeo–Wei-krigene var en serie invasjoner gjennomført av det kinesiske Wei-dynastiet mot det koreanske kongedømmet Goguryeo fra 244 til 245. Invasjonene var en hevn for et raid utført av Goguryeo i 242, og ødela Goguryeos hovedstad Hwando, sendte kongen på flukt og brøt tributtforholdet mellom Goguryeo og andre stammer og mikrostater som la grunnlaget for mye av Goguryeos økonomi. Selv om kongenmotstod angrepet og etablerte seg i en ny hovedstad førte krigen til at Goguryeos innflytelse ble så sterkt svekket de neste 50 åra at kinesiske historiske kilder ikke nevner staten i den perioden. På den tiden Goguryeo på ny nevnes i kinesiske kilder, hadde staten utviklet seg til en mektigere enhet, og historikere mener Wei-invasjonene var et tidsskille i landets historie. I tillegg inkluderte krigens andre felttog den dypeste invasjonen i Mandsjuria som en kinesisk hær hadde gjennomført på den tiden og var et medvirkende bidrag for de første beskrivelsene av folket som bebodde området.
Leirelva kraftverk
Leirelva kraftverk er et vannkraftverk i Leirskarddalen i Hemnes kommune i Nordland.
Det er et elvekraftverk som utnytter et fall på 254 meter i Leirelva.
Installert effekt er 4,6 MW fra en peltonturbin. Årsproduksjon er 14,4 GWh.
Det er bygget to kraftverk i samme bygning. Det andre er Tverråga kraftverk.
Rufsehaimattevever
Rufsehaimattevever (Agyneta cauta) er en av edderkoppene i gruppen mattevevere og dvergedderkopper (Linyphiidae).
Utseende
Rufsehaimattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Jama (navn)
Jama (arabisk: ) er et arabisk fornavn for begge kjønn og et engelsk kvinnenavn.
Etymologi
Det engelske navnet Jama er en feminin form av James, som har opprinnelse i den franske varianten Gemmes av det latinske navnet Iacomus, en dialektvariant av Iacobus, fra greske Iakobus, fra hebraiske Ya'aqov, som betyr «den som holder i hælen».
Kjente personer med navnet
Personene i listen er ordnet kronologisk etter fødselsår.
Kangsliåga kraftverk
Kangsliåga kraftverk er et vannkraftverk ved Bjerka i Hemnes kommune i Nordland.
Det er et elvekraftverk som utnytter et fall på 254 meter.
Senna corymbosa
Senna corymbosa er en eviggrønn busk i erteblomstfamilien.
Den blir opptil 2 m høy med ganske opprette stammer. Bladene er finnete med 2–3 par småblad som har avrundet basis. Blomstene er gule og sitter i små, endestilte blomsterstander. Pollenbærerne er krumme og ikke lengre enn kronbladene.
Senna corymbosa vokser vilt i Argentina, Uruguay, Paraguay og sørlige Brasil. Den blir dyrket i hager i mange land og regnes som mer hardfør enn slektningen Senna didymobotrya.
Lowell Thomas
Lowell Jackson Thomas (6. april 1892 – 29. august 1981) var en amerikansk forfatter, radio-/TV-personlighet og oppdager, best kjent som den som har gjort Lawrence of Arabia berømt.
Tidlig liv og karriere
Thomas ble født i Woodington, Darke County, Ohio. Hans far var lege, moren lærer. Familien flyttet i 1900 til gruvebyen Victor i Colorado Thomas arbeidet der som gullgraver, kokk og reporter for aviser. Thomas gikk ut fra Victor High School i 1910. Året etter, eksamen fra Valparaiso University med bachelors grad i utdannelse og vitenskap. Deretter både BA. og en MA. fra University of Denver, begynte så i Chicago Journal frem til 1914. Thomas underviste også ved Chicago-Kent College of Law (nå del av Illinois Institute of Technology), hvor han underviste i veltalenhet fra 1912 til 1914. Han dro så til New Jersey, hvor han tok en mastergrad ved Princeton University, og igjen underviste i veltalenhet, nå ved universitetet.
Som en rastløs self-promoter, overtalte Thomas jernbanen til å la ham reise gratis, i bytte artikler som agiterte for jernbanen og oppfordret folk til å benytte den. Da de forents stater gikk inn i første verdenskrig ble han, som en del av et offisielt team sendt av President Wilson, tidligere president for Princeton til å sammenfatte en historie om konflikten. I realiteten var oppdraget ikke akademisk. Krigen var lite populær i USA og Thomas ble sent for å finne materiale som kunne få amerikanere til å skifte mening. Thomas ønsket ikke bare å skrive om krigen, han vill filme den. Han anslo at et beløp på 75 000 dollar var nødvendig. Den amerikanske regjering mente dette var for dyrt. Thomas henvendte seg til en gruppe av Chicagos 18 slakterier og hermetikkfabrikker for økonomisk støtte. Han fikk den nødvendige kapital til filmprosjektet.
Lawrence of Arabia
Thomas og en fotograf dro først til Vestfronten men skyttergravene var lite å filme for å inspirere et ameriansk publikum. De dro så til Italia hvor hpan hadde hørt om General Allenbys kampanje mot Det ottomanske rike i Palestina Med tillatelse fra det britiske utenriksdepartement fikk han som akreditert krigskorrespondent fikk Thomas møte T. E. Lawrence, en kaptein i den britiske arme i Jerusalem. Lawrence brukte 200 000 Pund hver måned for å oppfordre innbyggerne i Palestina til å gjøre opprør mot tyrkerne. Thomas og fotografen tilbragte flere uker med Lawrence i ørkenen selv om Lawrence sagt "flere dager." Lawrence sa seg enig i å forsyne Thomas med materiale, på betingelse av at Thomas også filmet og intervjuet arabiske ledere, slike som Emir Feisal.
Filmen vises
Thomas filmet dramatiske scener av Lawrence og, etter krigen reise han verden rundt med sin film With Allenby in Palestine and Lawrence in Arabia, noe som gjorde at Lawrence—og ham selv ble ofte omtalt. Forestillingene var meget dramatiske. Ved starten på Thomas' seks måneders lange London-tur, på premieredagen ble det vist eksotisk kledte kvinner som danset foran bilder av pyramidene og et orkester fra Welsh Guards spilte. Lawrence så showet flere ganger, selv om han senere sa at han mislikte det, så skaffet det han enorm publisitet for hans bok.
For sin del, Thomas sluttet ikke å beundre Lawrence og fortsatte å forsvare ham mot angrep som kunne skade hans rykte. Lawrences bror, Arnold, overakte Thomas en olivengren og gav ham anledning til å bidra i boken T.E. Lawrence by his Friends (1937), en samling essays og erindringer, utgitt etter Lawrences død. d
Senere karriere
På 1920-tallet var Thomas redaktør for et tidsskrift, men han sluttet aldri å være fasinert av film, og filming. Hn leste kommntarene frem til 1952 i den ukekentlige filmavis som Twentieth Century Fox Movietone utga. Da (i 1952) gikk han i kompaniskap med Mike Todd og Merian C. Cooper som arbeidet med Cinerama, et filmformat som krevde tre kameraer og tre prosjektører, samt et enormt buet lerret. Filmer tatt opp med Cinerama ble vel mottatt, men med de enorme kostnader og tekniske problemer, både med opptak og visning førte til at Cinerama be lagt på is, til fordel for et 70 m.m.(Todd-AO) system som bare krevde et kamera og en fremviser. Det hadde ikke de samme visuelle inntrykk som et virkelig Cinerama. Et kvart århundre senere var Thomas fremdeles opptatt av Cinerama i sine memoarer, og undret seg over at ingen ville fornye det.
Likevel, hans arbeide med fjernsynsnyheter ble kortvarig, har foretrakk radio. Det var gjennom radio han presentere og kommenterte nyheter gjennom fire ti-år frem til pensjonering i 1976, den lengste radiokarriere til da. (en rekord senere slått av Paul Harvey). "Ingen annen journalist av verdesformat, med unntak av Winston Churchill har vært i rampelyset så lenge," skrev Norman R. Bowen i Lowell Thomas: The Stranger Everyone Knows (1968). Hans signatur, når han åpnet programmet var: "Good evening, everybody" og avslutning: "So long, until tomorrow," var fraser verden kjente. Det var også tittelen på hans memoarer i to bind.
Thomas er også kjent for to fjernsynsserier: High Adventure (en serie med reiseprogrammer han gjorde for CBS sent på 50-tallet og Lowell Thomas Remembers (en 1970-talls serie for PBS, hvor han tok for seg viktige hendelser fra 1919 til 1975. Et år for år program hvor han brukte klipp fra filmaviser der han hadde lest kommentarene for Movietone).
"The world's foremost globetrotter" tok mikrofonen med seg på sine reiser, han sendte fra de fire verdenshjørner,en gang fra Spansketrappen i Roma. Han ble en gang spurt av en landsmann: "Lowell Thomas, don't you ever go home?" Han var en fanatisk skiløper, hjalp til med utvikle the Mont Tremblant Resort i Quebec og et skisenter i Colorado
Thomas var en vellykket forretningsmann. I 1954 kjøpte han og hans mangeårige manager/partner Frank Smith en liten radiostasjon i Albany, New York og dannet Capital Cities Communications, som i 1986 overtok American Broadcasting Company. Andre gjøremål: Han utviklet Quaker Hill samfunnet i Dutchess County New York, nær Pawling, et sted han oppholdt seg når han ikke arbeidet. Blant hans naboer der var Thomas E. Dewey, en av hans store venneskare som omfattet alt fra Dalai Lama til Franklin D. Roosevelt. I 1976 fikk Thomas den gjeve Presidential Medal of Freedom av president Gerald Ford. Han har to stjerner i Hollywood Walk of Fame og ble innlemmet i National Radio Hall of Fame i 1989.
Familieliv
Hans ektefelle gjennom 58 år, Fran Ryan, som ofte var med på hans reiser, døde i februar 1975. Han giftet seg på nytt i 1977 med Marianna Munn. Sammen la de ut på en 50 000-mile lang bryllupsreise til mange av hans gamle favoritt-destinasjoner. Marianna døde i Dayton, Ohio den 28. januar 2010 etter lang tids sykdom.
Hans sønn, Lowell Thomas Jr. var en film og fjernsysprodusent som samarbeidet med sin far i flere prosjekter før han ble Alaskas senator til Kongressen og senere Lieutenant Governor of Alaska på 1970-tallet. Idag er Lowell Thomas Jr., tross høy alder, er forsatt en aktiv bushpilot og miljøvernaktivist i Alaska.
Thomas døde i sitt hjem i Pawling, New York i august 1981. Han er gravlagt ved Christ Church Cemetery
Mangala
I joytishisk astrologi er Mangala (Devanagari: मंगल, ) navnet for Mars, den røde planeten, og assosiativ til den norrøne æsen Tir som navngiver til tirsdag. Mars kalles også Angaraka ('en som er rød av farge' ) eller Bhauma ('sønn av Bhumi') i sanskrit. Han er krigsguden og lever i sølibat. Han betraktes som sønn av Prithvi eller Bhumi, gudinnen av jorden. Han er eier av stjernetegnene Væren og Skorpionen, og en lærer av okkult vitenskap (Ruchaka Mahapurusha Yoga).
Gottfried Niedhart
Gottfried Niedhart (født 22. august 1940 i Görlitz) er en tysk professor emeritus i nyere historie og forfatter.
Molladalstindane
Molladalstindane er en fjellrekke i Sunnmørsalpene i Ørsta kommune. Navnet Molladalstindane er en fellesbetegnelse på fjellene som ligger innerst i Molladalen, lokalisert mellom Melbøsætra i Barstadvik og Ytre-Standal ved Hjørundfjorden. Fjellrekken inneholder kjente topper som: Ramoen (Jønshornet), Rander Topp og Mohns Topp. I tillegg til mindre tindenåler/pinnakkel som Bladet (ca 1300 moh ) og Giganten.
Odd Gerhard Jakobsen
Odd Gerhard Jakobsen (født 1921, død 2. juni 2004) var en norsk diplomat og ambassadør.
Etter cand.philol. i historiefaget i 1948 fra Universitetet i Oslo avla han i 1950 utenriksdepartementets aspirantkurs og startet i utenriksen. Der ble han ut karrieren, avbrutt av et studieopphold ved Forsvarets høgskole i 1971, der han så underviste i fire år.
Tulip (Ohio)
Tulip er et kommunefritt område (unincorporated community) Adams County, i delstaten Ohio i USA.
Urlandåga kraftverk
Urlandåga kraftverk er et vannkraftverk ved Finneidfjorden i Hemnes kommune i Nordland.
Det er et elvekraftverk som utnytter et fall på 240 meter.
Lars Gunnestad
Lars Gunnestad (født 18. februar 1971) er en tidligere norsk speedwaykjører.
Bṛhaspati
Bṛhaspati (,, «herre over bønn eller hengivelse», ofte skrevet som Brihaspati eller Bruhaspati) også kjent som Brahmanaspati og Deva-guru (gudenes «guru»), er navnet på en vedisk guddom. Han anses som en personifisering av fromhet og religion og den øverste 'offer av bønner og offer til gudene' (sanskrit: Purohita), som holder forbønn på vegne av menneskeheten.
Lars Gunnestad
I løpet av sin karriere gjorde han seg særlig bemerket gjennom sine perioder i den engelske klubben Poole Pirates og for den svenske klubben Indianerna.
Gunnestad har videre vært norgesmester i speedway individuelt 10 ganger. Sammen med Einar Kyllingstad tok de bronsemedalje i Speedway World Pairs Championship i 1991.
Littleton
Littleton kan være:
Lars Gunnestad
Karriere
Lars Gunnestad gjorde seg tidlig bemerket på speedwaybanen og tok sitt første NM-gull i speedway bare 17 år gammel i 1988. Senere skulle det bli ni til i tillegg til ett NM-gull på langbane.
Det var særlig i Sverige og England at Gunnestad gjorde seg mest gjeldende. I Indianerna kjørte han i perioden 1988-2004 og vant Elitserien med dem i 1990 og 1991. I England kjørte han hovedsakelig for Poole Pirates og ble etter lang og tro tjeneste hedret med testemonialløp i 2001.
Han var videre innom flere polske klubber, herunder Zielona Góra (1991-1992) hvor han var med på å vinne Liga 1 i Polen, som var den øverste divisjonen på dette tidspunkt. Fra denne perioden opplevde polsk speedway et enormt løft med fremvekst av talenter i egne rekker samtidig som stjerner som Hans Nielsen, Tony Richardsson og Billy Hamill var med på å gjøre Liga 1 i Polen til verdens ledende speedwayserie utover 1990-tallet. For Gunnestads del, ble det i all hovedsak med de to årene i Zielona Góra på det øverste nivået i Polen. Etter dette holdt han seg stort sett til kjøring i Sverige og England samt opptredener på lavere nivå i Polen. Det må likevel sies at Gunnestad gjorde en imponerende innsats i Zielona Góra og viste overfor andre norske speedwaykjørere, særlig Rune Holta, at det var mulig å komme fra Norge og lykkes som speedwaykjører på et profesjonelt nivå.
John Obiero Nyagarama
Nyagarama, formelt kjent som John Obiero Nyagarama, (født 1946 i Nyamira County i Kenya, død 18. desember 2020 i Nairobi ) var en kenyansk politiker.
Lars Gunnestad
Karriere
Gunnestad fikk videre delta i fem stevner i Speedway Grand Prix som wild card. Til tross for flere forsøk, særlig på 1990-tallet, maktet han aldri å bli fast kjører i Speedway Grand Prix.
Arne Sørlie
Arne Sørlie (født 2. september 1947 i Stavanger) er norsk billedkunstner.
Han er utdannet ved skolen for billedkunst i København og Oslo Tegne og Maleskole. Han har bl.a. deltatt på Vestlandsutstillingen og Sunhordalandsutstillingen, samt et utall separat og kollektivutstillinger. bl.a. den norske opera. Han er kjent for sine påskemalerier som er vist i de fleste norske domkirker. Han er representert i adskillige private og offentlige samlinger bl. a. Norges Bank og Ålesund Kunstforening. Tema i maleriene er lyset. Han har også hatt samarbeide med lyrikeren Kolbein Falkeid og komponisten Robert Rønnes. Hans tidligere veiledere var kunstmalerne Dag Hol og Kjell Pahr Iversen. Studiereiser er gjort til Vesterhavet og Skagen.
Kunsthistorikeren Åse Ødegaard og kunsthistoriker Hildegunn Guddal Svennson har skrevet boken Arne Sørlie : maleren som ikke sluttet å undre seg (2010).
Lars Gunnestad
Karriere
Sammen med Einar Kyllingstad vant de bronsemedalje i Speedway World Pairs Championship i 1991 bak henholdsvis Danmark og Sverige. Lars Gunnestad la opp i 2006.
Badminton under Stillehavslekene 2011
Badminton under Stillehavslekene 2011. Badminton var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var tredje gangen som badminton var med på programmet under stillehavslekene. Det var seks turneringer; single, double og lagkonkurranser for både kvinner og menn. Ny-Caledonia ble beste nasjon med fem gullmedaljer foran Fiji med en.
Jesu dulcis memoria
Jesu dulcis memoria er en latinsk liturgisk hymne fra før eller rundt år 1200. Teksten tilskrives tradisjonelt Bernhard av Clairvaux. Mange komponister har satt melodi til hymnen. En egen gregoriansk fikk den først med det romerske antifonale av 1912.
Tradisjonshistorie
Hymnen er blitt overlevert siden 1100-tallet i forskjellige håndskriftet. Strofenes antall varierer fra 42 til 53. Ad disse ble tre avsnitt, hver på fem strofer, utvalgt til tidebønnene til Jesu navnefest, som frem til den katolske liturgireformen i 1960-årene falt på søndag mellom nyttår og Epifani: Jesu dulcis memoria til vesper, Jesu rex admirabilis til matutin og Jesu decus angelicum til laudes.
Diktningen står Bernhard av Clairvaux' Jesusmystikk nær. Men overleveringshistoriske og språklige forhold gjør det likevel usannsynlig at det var han som skrev hymnen.
Innhold og form
Hymnen er en meditasjon om erfart fortrøstelse og vedvarende lengsel etter Jesu nærvær.
John Obiero Nyagarama
Han var første guvernør av Nyamira County fra 2013 og til sin død. Han var medlem av Orange Democratic Movement.
Nyagarama ble diagnostisert med covid-19 den 15. desember 2020 og behandlet på sykehus i Nairobi. Han døde tre dager etter av pustesvikt forårsaket av infeksjonen, i en alder av 74 år.
Eliteserien i vannpolo for menn
Eliteserien i vannpolo for menn er det øverste nivået i norsk vannpolo.
Almost an Angel
Almost an Angel er en amerikansk film fra 1990, regissert av John Cornell.
Handling
Terry Dean er en profesjonell innbruddstyv som spesialiserer seg på å sabotere elektroniske overvåkingssystemer. Han blir løslatt fra enda et opphold i fengsel. Etter forslag fra en annen innsatt, bestemmer Terry seg for å bytte til bankran i stedet. Han planlegger å få sikkerhetskameraene til å ta opp TV-programmer som han kan koble til en modifisert fjernkontroll, og deretter gå inn i banken forkledd som en kjendis. I forvirringen over dette uventede utseendet håper han kan tjene til å forvirre de ansatte ved banken. Terrys første ran (forkledd som Willie Nelson) er vellykket, men kort tid senere blir han vitne til en ung gutt som i ferd med å bli overkjørt av en varebil. Impulsivt skyver han barnet vekk, men han blir selv truffet av lastebilen.
Baseball under Stillehavslekene 2011
Baseball under Stillehavslekene 2011. Baseball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjerde gangen som baseball var med på programmet under stillehavslekene. Det var kun en turneringer for menn, seks lag deltok.
Almost an Angel
Handling
Ved en pub møter han Steve Garner (spilt av Elias Koteas) en forbitret ung mann som sitter i rullestol. Steve og Terry blir snart gode venner. Samtidig blir Rose gradvis forelsket i ham, men er skeptisk når Terry kunngjør at han er en slags engel. Men når Terry blir distrahert faller han rett foran en lastebil i fart, og er i ferd med å bli overkjørt. Rose blir sjokkert over å være vitne til at lastebilen passerer rett gjennom ham, noe som beviser at han faktisk er en engel. Terry fortsetter deretter å gjøre Guds arbeid.
Fountain
Fountain kan være:
Punktmattevever
Utseende
Punktmattevever er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Punktmattevever er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Østfold fagskole
Østfold fagskole er en fylkeskommunal skole som drives av Østfold fylkeskommune. Den tilbyr yrkesfaglig fordypning innenfor tekniske fag og helse-/sosialfag. Den er lokalisert i Fredrikstad.
Didache
Didache eller De tolv apostlers lære, eller Herrens lære gjennom de tolv apostler til folkene (gresk tittel: Διδαχή των Δώδεκα Αποστόλων) er et anonymt tidlig kristent skrift på koinegresk. Den dateres vanligvis til cirka år 100, men det kan stamme fra cirka 40-60 i Israel eller Syria. Skriftet ble gjenoppdaget i 1873 av den gresk-ortodokse metropolitten Philotheos Bryennios, som imidlertid ventet til 1883 med å publisere manuskriptet.
Didache regnes blant de apostoliske fedre og kan inndeles i fire deler: Først en moralsk undervisning, kalt de to veier (livets vei og dødens vei), deretter følger liturgiske forskrifter vedrørende dåpen, fasten, bønnn on nattverden. Den tredje delen behandler det øvrige kirkelige liv, hvordan man skal ta imot apostler og profeter, hvordan man ska feire gudstjeneste og velge biskoper og diakoner. Den avsluttende delen har et eskatologisk preg og oppforder til våkenhet for Kristi gjenkomst.
I Didache 8,2 finnes en versjon av Herrens bønn, og noen mener at Didaché siterer Matteusevangeliet 6,9-13; i så fall er det før første gang tradisjonen nevnes om å be Fader vår tre ganger daglig. I så fall er også dette sitat trolig det eldste kjente sitat av Det nye testamentet. Det er imidlertid omdiskutert om Didache bygger på muntlige eller skriftlige kilder. Avhengig av når man daterer skriftet trekkes det forskjellige konklusjoner om dette.
De som går inn for en tidligere datering pleier å peke på at skriften ikke synes å kjenne et mer utarbeidet hierarki hva gjelder roller i forsamlingen (prest, biskop etc.) og at Didache ikke synes å ha noen kjennskap til eller påvirkning fra Paulusbrevene.
China Today
China Today (kinesisk: 《今日中国》, pinyin: Jīnrì Zhōngguó) er et tidssktift som utgis på flere fremmedspråk i Beijing i Folkerepublikken Kina. Det ble grunnlagt i 1951 som China Reconstructs (《中国建设》, Zhōngguó jiànshè) på oppfordring av Zhou Enlai av Soong Ching-ling, Israel Epstein og Chen Hansheng.
Tidsskriftet utkommer på kinesisk, engelsk, tyskm fransk, spansk, arabisk og tyrkisk.
Brighton (andre betydninger)
Brighton kan være:
Félix Picon
Félix Picon var en fransk seiler som deltok i de olympiske leker 1920 i Antwerpen.
Picon vant en olympisk sølvmedalje i seiling under sommer-OL 1920 i Antwerpen. Han kom på andreplass i 6,5-metersklassen med den franske båten «Rose Pompon». Det var kun to båter i denne klassen, en fransk og en nederlandsk. «Oranje» vant og den franske båten «Rose Pompon» kom på andre og sisteplass. Mannskapet på «Rose Pompon» var; Picon, Albert Weil og Robert Monier.
Robert Monier
Robert Monier var en fransk seiler som deltok i de olympiske leker 1920 i Antwerpen.
Monier vant en olympisk sølvmedalje i seiling under sommer-OL 1920 i Antwerpen. Han kom på andreplass i 6,5-metersklassen med den franske båten «Rose Pompon». Det var kun to båter i denne klassen, en fransk og en nederlandsk. «Oranje» vant og den franske båten «Rose Pompon» kom på andre og sisteplass. Mannskapet på «Rose Pompon» var; Monier, Albert Weil og Félix Picon.
Fausto Gresini
Fausto Gresini (født 23. januar 1961 i Imola i Italia, død 23. februar 2021 i Bologna) var en italiensk Grand Prix roadracingfører. Han var verdensmester i 1985 og i 1987. Han ble senere manager for Aprilia Racing Team Gresini MotoGP.
Gresini døde 23. februar 2021 i Bologna av covid-19 i en alder av 60 år.
Eurocopter EC145
Eurocopter EC145, nå kjent som Airbus Helicopters H145, er et to-motors, lett sivilt helikopter, utviklet og produsert av Eurocopter, som ble omdøpt til Airbus Helicopters i 2014. Det ble opprinnelige referert til som BK 117 C2 siden det er basert på MBB/Kawasaki BK 117 C1, som ble del av Eurocopter "laget" i 1992 med sammenslåingen av Messerschmitt-Bölkow-Blohms helikopterdivisjon (under Daimler-Benz) og helikopterdivisjonen til Aérospatiale for å skape Eurocopter.
EC145 kan frakte opptil ni passasjerer sammen med to i crewet, avhengig av hvordan kunden har konfigurert helikopteret. Helikopteret er markedsført for passasjertransport, næringsliv-transport, luftambulanse, redningstjeneste, og øvrige "nytteroller". I 2014 ble EC145 omdøpt til H145 av Airbus Helicopters. Militære varianter av helikopteret har også blitt produsert under forskjellige navn, slik som EC645 / H145M eller UH-72, og disse har blitt brukt for opplæring, logistikk, medisinsk evakuering, rekognosering, lettere angrep og troppe-transport.
UH-72A Lakota (opprinnelig UH-145) er en militærversjon av EC 145 og ble tatt i bruk av US Army fra 2007 etter at det vant konkurransen om nytt lett flerbrukshelikopter (LUH).
Lindsay Hoyle
Lindsay Harvey Hoyle (født 10. juni 1957 i Adlington i Lancashire) er en britisk Labour-politiker. Han ble 4. november 2019 valgt til speaker i Underhuset, den 158. i rekken. Hoyle er medlem av underhuset for valgkretsen Chorley i Lancashire, innvalgt siden 1997. I 2010 ble han valgt til underhusets visespeaker og Chairman of Ways and Means. Hoyle har også vært aktiv i lokalpolitikken og var ordfører i Chorley fra 1997 til 1998.
Dongcheon av Goguryeo
Dongcheon av Goguryeo (født 209, død 248 ) var 11. konge i det koreanske kongedømmet Goguryeo.
Lindsay Hoyle
Han er sønn av Doug Hoyle, tidligere parlamentsmedlem for Labour og medlem av Overhuset.
Hoyle ble i 2017 utnevnt til knight bachelor for sin parlamentariske og politiske innsats. Han ble dermed opphøyd i ridderstanden og fikk rett til å føre tiltaleformen sir foran sitt navn.
Espedalen landskapsvernområde
Espedalen landskapsvernområde ligger langs Langsua nasjonalpark på østsiden. I nordvest grenser området også til Hersjømyrin naturreservat, og i sørøst til Hynna naturreservat. Området er variert med både høyfjell, våtmark, fjellskog og barskog, samt enkelte setervoller med slåttemark og naturbeite. Formålet med vernet er blant annet å ta vare på områdets natur- og kulturverdier.
Dongcheon av Goguryeo
Bakgrunn
Dongcheon var barnebarn av Goguryeos åttende konge, Sindae og sønn av den 10. konge, Sansang. Hans mor var Sansangs andre dronning, fra Jutong-chon av Gwanno-bu. Han ble kronprins i 213 og konge da Sansang døde.
The Ambulance
The Ambulance er en amerikansk film fra 1990, regissert av Larry Cohen.
Edgars Rinkēvičs
Edgars Rinkēvičs (født 21. september 1973 i Jūrmala) er en latvisk politiker, som i 2015 ble landets utenriksminister.
Espedalen landskapsvernområde
Det er flere overnattingshytter i området, blant annet Leppehytta mellom Øvre og Nedre Leppevatnet. Noen av hyttene står åpne for allmenn bruk, slik som Megrunnsbua med seks sengeplasser.
The Ambulance
Handling
Den aspirerende tegneserie-tegneren Josh Baker møter en ung kvinne ved navn Cheryl i New York City. Når Cheryl kollapser, og blir hastet til sykehus av en ambulanse, reiser Josh til sykehuset kort tid senere for å besøke henne. Men han blir sjokkert over å oppdage at Cheryl aldri ble innlagt der. Han gjør snart en annen oppsiktsvekkende oppdagelse, Cheryls romkamerat skal også ha forsvunnet etter å ha blitt plukket opp av den samme ambulansen. Overbevist om at det er en slags konspirasjon på gang, fortsetter Josh å undersøke disse forsvinningene.
Dongcheon av Goguryeo
Kongetid
I 238 allierte Dongcheon seg med Wei-Kina for å ødelegge Gongsun-familien og fjerne dens innflytelse over Liaodonghalvøya og andre grenseområder. Krigen var en suksess, men Goguryeos nye allierte ble raskt en ny trussel.